Video: Suzelle DIY resenseer haar gunsteling-TV-reekse | Maroela Media
Video: Suzelle DIY resenseer haar gunsteling-TV-reekse
Mens kan jou dit byna voorstel: Suzelle en Marianne in hul japonne en pantoffels met ŉ baksel melktertjies en droëwors – gereed vir ŉ vraatkyksessie! Maar waarna kyk dié maltrap wanneer sy nie haar bekende “braai-pie” maak nie? Suzelle resenseer in dié video van haar gunsteling-TV-reekse en daar is waarskynlik ŉ paar wat jy nog nie gesien het nie.
Sy komplimenteer selfs Tali Babes van Tali’s Wedding Diary. Die twee moes ŉ tweeling gewees het – hulle lyk byna soos dieselfde persoon!
Hier is Suzelle DIY se gunstelingreekse:
Eerste op Suzelle se lys is Younger, vervaardig deur Darren Star, wat ook Sex and the City na die kassie gebring het. Dis ŉ romantiese komedie oor ŉ 40-jarige enkelma wat voorgee om ŉ 26-jarige vrou te wees sodat sy by ŉ uitgewersmaatskappy kan werk. Lag lekker saam! Kyk die reeks nou op Showmax.
Rof en grof! Hierdie periodedrama speel af in die 1800’s. Tom Hardy is James Delaney, ŉ gevaarlike en kragtige tipe sjamaan wat na Londen terugkeer om ŉ skeepsryk te bou en sy pa se afsterwe te wreek. Kyk die reeks nou op Showmax.
In dié reeks gebeur eienaardige en vreemde dinge in ŉ motelkamer. Elke episode is ŉ nuwe verhaal en nes jy dink jy weet wat aangaan, is daar ŉ kinkel in die kabel. Kyk die reeks nou op Showmax.
Boer Soek ŉ Vrou
Minki van der Westhuizen is terug in seisoen 10 en die boere staan gereed om dalk die liefde van hul lewe te ontmoet. Kyk die reeks nou op Showmax.
Tali’s Wedding Diary: Showmax Original
Jy ken Julia Anastasopoulos beter as Suzelle DIY, maar haar nuwe karakter, Tali, is heeltemal anders. Tali is ŉ selfbehepte Sandton-prinses (Julia) wat na Kaapstad verhuis om met die man van haar drome, Darren (gespeel deur YouTube-ster Anton Taylor), te trou. Dit is ŉ uitstekende plaaslike reeks – baie goed vervaardig en lagwekkend! Kyk die reeks nou op Showmax.
Jy kan al dié programme nou op Showmax kyk danksy ŉ GRATIS 14-dae proeflopie.
Hierdie reekse is nou beskikbaar op Showmax vir kykers in Suid-Afrika en in die buiteland. Kry al die vermaak op jou gunstelingtoestel by Showmax: teken nou in of maak gebruik van die gratis proeflopie. Showmax is nou ook gratis beskikbaar as deel van jou DStv Premium-pakket! Klik hier om meer uit te vind.
promosie Showmax video
‘Boer soek ŉ vrou’: Leah se prettigste, uitdagendste rol nóg
‘Dis koue kos, skat’ – nou op Showmax